นายกรัฐมนตรี ย้ำรัฐบาลพร้อมส่งเสริมศักยภาพจังหวัดนครศรีธรรมราชและภาคใต้ ยกระดับการให้บริการประชาชนทุกกลุ่ม
นายกรัฐมนตรี ย้ำรัฐบาลพร้อมส่งเสริมศักยภาพจังหวัดนครศรีธรรมราชและภาคใต้ยกระดับการให้บริการประชาชนทุกกลุ่ม และการพัฒนาจะสำเร็จได้อยู่ที่ความร่วมมือของทุกคนพลเอก ประยุทธ์ จันทร์โอชา นายกรัฐมนตรี พบกับนักศึกษาและประชาชนที่โครงการก่อสร้างโรงพยาบาลศูนย์การแพทย์ มหาวิทยาลัยวลัยลักษณ์ จังหวัดนครศรีธรรมราชติดตามความคืบหน้าการดำเนินโครงการ เพื่อพัฒนาเป็นศูนย์การแพทย์หลักสำหรับ 7 จังหวัดภาคใต้ตอนบน เทียบเท่ากับมหาวิทยาลัยสงขลานครินทร์ นายกรัฐมนตรี ย้ำว่าจังหวัดนครศรีธรรมราชและภาคใต้มีศักยภาพมากมาย เช่นภาคการเกษตรที่มีทั้งยางพาราและปาล์มน้ำมัน ซึ่งจะต้องร่วมกันยกระดับพัฒนาให้ราคาสูงขึ้นอย่างยั่งยืน ขณะเดียวกันก็ต้องพัฒนาโครงสร้างพื้นฐานการศึกษาและบริการสาธารณสุข ที่จะต้องสร้างกระบวนการดูแลสุขภาพประชาชนตั้งแต่ระดับครอบครัวและระดับตำบล สร้างความเชื่อมโยงของอาสาสมัครสาธารณสุขหมู่บ้าน หรือ อสม. องค์กรปกครองส่วนท้องถิ่นและต้องใช้แนวทางการดูแลสุขภาพ หรือการป้องกันมากกว่าการรักษาและให้บริการสาธารณสุขเข้าถึงประชาชนทุกกลุ่มทุกวัยนายกรัฐมนตรี ย้ำอีกว่า ที่ผ่านมาจังหวัดนครศรีธรรมราชและพื้นที่ภาคใต้ เกิดการพัฒนาอย่างมากมาย ทั้งการพัฒนาพื้นที่การเกษตรและระบบบริหารจัดการน้ำ รวมถึงการป้องกันรับมือกับความเสียหายจากภัยพิบัติ เช่น พายุโซนร้อนปาบึกที่ผ่านมา เพื่อให้ประชาชนได้รับการดูแลอย่างทั่วถึง ทั้งนี้การพัฒนาทุกอย่างนั้นจะสามารถประสบความสำเร็จได้ก็จะต้องมาจากความร่วมมือของทุกคนจากนั้นนายกรัฐมนตรี เดินทางกราบนมัสการเจ้าอาวาสวัดมหาธาตุวรมหาวิหาร และสักการะพระบรมธาตุเจดีย์ อำเภอเมืองนครศรีธรรมราช ก่อนเป็นประธานส่งมอบบ้านและให้กำลังใจผู้ประสบภัยจากพายุโซนร้อน “ปาบึก” (PABUK) ให้แก่ผู้ประสบภัย ณ หมู่ที่ 8 ตำบลโพธิ์เสด็จ อำเภอเมืองนครศรีธรรมราช